b'\n_START_ARTICLE_\nMehkodlaki p\xc5\xa1eni\xc4\x8dni terier\n_START_SECTION_\nIzvor\n_START_PARAGRAPH_\nIzvira iz ju\xc5\xbene grofije Munstra v jugozahodni Irski. Prvotno so jo tamkaj\xc5\xa1nji kmetje uporabljali za lov, bili pa so tudi \xc4\x8duvaji in varuhi \xc5\xbeivine. Danes so predvsem hi\xc5\xa1ni ljubljen\xc4\x8dki in prijetni spremljevalci.\n_START_SECTION_\nZna\xc4\x8dilnosti pasme\n_START_PARAGRAPH_\nGlavna zna\xc4\x8dilnost pasme je dlaka, ki pa mora biti svilena in ne puhasta ali bomba\xc5\xbena. Vzreditelji sku\xc5\xa1ajo v pasmi ohraniti originalno \xc2\xbbirsko\xc2\xab\xc2\xa0linijo, ki se zelo razlikuje od \xc2\xbbameri\xc5\xa1ke\xc2\xab\xc2\xa0predvsem v kakovosti dlake. \xc2\xbbAmeri\xc5\xa1ki tip\xc2\xab\xc2\xa0ima dlako izredno puhasto oziroma volneno, ki je tudi bolj zahtevna za nego. Take tipe vzrejajo predvsem na Hrva\xc5\xa1kem, Mad\xc5\xbearskem in Italiji, \xc2\xbbirski tip\xc2\xab\xc2\xa0pa prevladuje na Nizozemskem, v Avstiji in na \xc4\x8ce\xc5\xa1kem._NEWLINE_Mladi\xc4\x8di se skotijo s precej temno in prile\xc5\xbeno dlako, ki se pa v treh do \xc5\xa1tirih mesecih posvetli. Pravo barvo in kon\xc4\x8dno kvaliteto dlake dose\xc5\xbee pes okrog drugega ali tretjega leta. Barva je lahko v vseh odtenkih p\xc5\xa1eni\xc4\x8dne, mareli\xc4\x8dne, od rde\xc4\x8dkaste do bolj svetle, skoraj bele. Mehkodlaki p\xc5\xa1eni\xc4\x8dni terierji ne menjujejo dlako enkrat na mesec, zato je pasmo potrebno sti\xc4\x8di. Primeren je tudi za ljudi, ki imajo te\xc5\xbeave z astmo ali alergijami. Dovoj je temeljito raz\xc4\x8desavanje enkrat tedensko. Podlanke nima.\n_START_SECTION_\nNarava\n_START_PARAGRAPH_\nMehodlaki p\xc5\xa1eni\xc4\x8dni terierji niso ostri, niti agresivni psi, \xc4\x8deprav spadajo med terierje, vedo pa kaj ho\xc4\x8dejo in to tudi dose\xc5\xbeejo. So precej dinami\xc4\x8dni psi. Zanje bi lahko rekli, da so najbolj \xc2\xbbmehki\xc2\xab\xc2\xa0in neagresivni od ve\xc4\x8dine terierjev. So zelo dojemljivi za u\xc4\x8denje in se zelo radi in hitro u\xc4\x8dijo. \xc5\xa0olati jih moramo z razumevanjem, vsakakor pa ne s prisilo. Dobro je, da med \xc5\xa1olanjem uporabljamo kliker. Primerni so tudi za agility. So tudi dobri \xc4\x8duvaji._NEWLINE_Po zna\xc4\x8daju so zelo prijazni do otrok oz. vseh ljudi. So zelo igrivi in imajo kot vsi terierji zelo veliko energije. Prav tako so tudi  radovedni in prevohajo in pretaknejo vsak koti\xc4\x8dek. Niso boje\xc4\x8di, niti uni\xc4\x8devalni. _NEWLINE_Zelo radi imajo sprehode, na katerih lahko prosto tekajo in tako porabijo vso odve\xc4\x8dno energijo. Na sprehodih se ne oddaljujejo od lastnika. Potrebujejo veliko fizi\xc4\x8dne aktivnosti. _NEWLINE_S psi se razumejo dobro, prav tako tudi z ma\xc4\x8dkami, \xc4\x8de so nanje navajeni od malega. Dobro je da so socializirani in s psi seznanjeni \xc5\xbee od malega._NEWLINE_Primerni lastniki so vsi ljudje, ki imajo dovolj \xc4\x8dasa da se s psom ukvarjajo, prav tako so to lahko tudi otroci._NEWLINE_Psi so ob\xc4\x8dutljivi na vnetje u\xc5\xa1es, pogosto imajo te\xc5\xbeave z alergijami. Radi tekajo po celinskih vodah (jezera, ribniki, reke, lu\xc5\xbee), ne marajo pa morske vode. Ne radi plavajo. Dobro se po\xc4\x8dutijo pri nizkih temperaturah. Ne marajo poletja in mo\xc4\x8dne son\xc4\x8dne svetlobe.'